การทำให้เป้าหมายของคุณมีความเฉพาะเจาะจง (S) การทำให้เป้าหมายของคุณสามารถวัดผลได้ (M) การทำให้เป้าหมายของคุณสัมพันธ์กัน (R) การทำให้แน่ใจว่าเป้าหมายสามารถบรรลุผลได้ (A) การกำหนดเงื่อนเวลา (T)
ขั้นตอนแรกของคุณในการกำหนดขอบเขตเป้าหมายใดๆ คุณต้องตัดสินใจว่าอะไรเป็นความหวังในการบรรลุผลของคุณ ในขั้นตอนนี้ มันอาจเป็นเรื่องธรรมดาทั่วไปก็ได้  ไม่ว่าเป้าหมายของคุณจะเป็นระยะยาว หรือระยะสั้น คนส่วนมากเริ่มต้นจากความคิดทั่วๆ ไปของสิ่งที่พวกเขาต้องการ จากนั้นจึงต่อยอดจากทั่วไป ให้มีความเฉพาะเจาะจงมากขึ้นโดยการเพิ่มเติมรายละเอียด และตั้งข้อกำหนดของคุณ   ยกตัวอย่างเช่น บางทีเป้าหมายในตอนเริ่มต้นของคุณคือการมีสุขภาพที่ดีขึ้น การรู้เช่นนั้นจะเป็นจุดเริ่มต้นสำหรับการกำหนดเป้าหมายที่เฉพาะเจาะจงได้มากขึ้น คำว่า “Specific” คืออักษรตัว “S” ในคำว่า SMART คุณมีโอกาสที่ยิ่งใหญ่ของการบรรลุเป้าหมายที่เฉพาะเจาะจงได้มากกว่าเป้าหมายทั่วๆ ไป ดังนั้น งานของคุณในขั้นตอนนี้คือ ตีโจทย์ความคิดของคุณจากขั้นตอนที่หนึ่งให้เป็นบางสิ่งบางอย่างที่แน่นอน นี่เป็นสาระสำคัญเป็นอย่างยิ่งของการนิยามข้อกำหนดของคุณ ยกตัวอย่างจากขั้นตอนก่อนหน้านี้ คุณจะถามตัวเองว่า “การมีสุขภาพที่ดีขึ้น" หมายความว่าอย่างไรสำหรับคุณ? มันหมายถึงการออกกำลังให้มากขึ้นใช่หรือไม่? หรือ การลดน้ำหนักใช่หรือไม่? การรับสารอาหารอย่างสมดุลใช่หรือไม่? ทั้งหมดนี้เป็นองค์ประกอบของสุขภาพที่ดี และมันขึ้นอยู่ที่ตัวคุณว่าคุณจะเลือกอะไรที่คุณต้องการจะทำจริงๆ หนทางที่ดีในการทำให้เป้าหมายของคุณมีความแน่นอน คือมันต้องเฉพาะเจาะจงเพียงพอในการตอบคำถาม ได้แก่ ใคร อะไร เมื่อไหร่ ที่ไหน อย่างไร และทำไม เริ่มต้นโดยการถามว่าใครมีส่วนเกี่ยวข้องในการบรรลุเป้าหมายบ้าง หากเป้าหมายของคุณคือ การลดน้ำหนักให้ได้ ฉะนั้นคำตอบอาจจะมีแค่ตัวคุณ ในขณะที่บางเป้าหมายจำเป็นต้องอาศัยผู้อื่นในการร่วมมือกับคุณ นี่เป็นคำถามพื้นฐานของเป้าหมายที่คุณหวังจะบรรลุผล หากคุณต้องการลดน้ำหนัก นั่นเป็นจุดเริ่มต้นที่ดีในการตอบคำถามว่า “อะไร” แต่ทำให้มีความเฉพาะเจาะจงมากขึ้น! เช่น คุณหวังจะลดน้ำหนักให้ได้กี่กิโลกรัม? ระบุสถานที่ที่คุณจะลงมือทำอย่างจริงจังเพื่อบรรลุเป้าหมายของคุณ หากคุณต้องการลดน้ำหนัก คุณสามารถออกกำลังกายในระหว่างงานได้ (เดินระหว่างช่วงพักรับประทานอาหารกลางวัน) ที่บ้าน (ออกกำลังกายที่บ้าน หรือใช้เครื่องเล่นเวท) และที่โรงยิม กำหนดระยะเวลาที่เป็นจริง หรือเงื่อนเวลาสำหรับการบรรลุเป้าหมายของคุณ เรื่องนี้จะลงลึกในรายละเอียดอีกทีภายหลังในกระบวนการของการกำหนดเป้าหมาย ในตอนนี้ คุณเพียงแค่คิดถึงภาพรวมคร่าวๆ หากเป้าหมายของคุณที่จะลดน้ำหนักให้ได้ 10 กิโลกรัม คุณอาจสามารถบรรลุผลได้ภายในเวลาสองสามเดือน ในทางกลับกัน หากเป้าหมายของคุณคือ มีร่างกายสมบูรณ์ และสมส่วน ระยะเวลาที่จะบรรลุผลเช่นว่านั้นได้อาจต้องใช้เวลา 2 – 3 ปี อีกนัยหนึ่ง คืออะไรที่เป็นสิ่งที่จำเป็นสำหรับคุณในการบรรลุเป้าหมาย? อะไรเป็นอุปสรรคที่คุณจะต้องเผชิญ?  หากเป้าหมายของคุณคือ การลดน้ำหนักให้ได้ สิ่งที่จำเป็น อาจเป็นการออกกำลังกาย และรับประทานอาหารที่ดีต่อสุขภาพ ในขณะที่อุปสรรคอาจรวมถึงความเกียจคร้านในการออกกำลังกาย หรือการโหยหาแต่ของหวาน จดเหตุผลเฉพาะ และประโยชน์ของการบรรลุเป้าหมายนี้ การทำความเข้าใจว่าทำไม เป็นสิ่งที่สำคัญมากเพื่อให้รู้ว่า เป้าหมายที่คุณได้ตั้งไว้ จะตอบโจทย์ความปรารถนาของคุณได้จริงๆ หรือไม่ ยกตัวอย่างเช่น จินตนาการว่าเป้าหมายของคุณคือ ต้องการลดน้ำหนักให้ได้ 20 กิโลกรัม คุณสะท้อนเหตุผลของคุณต่อเป้าหมายนั้น และตัดสินใจว่า มันเป็นเพราะว่าคุณหวังที่จะเป็นที่ชื่นชอบมากขึ้น หากเป้าหมายจริงๆ ของคุณคือ อยากที่จะมีคนชื่นชอบมากๆ แทนที่จะเป็นความปรารถนาที่จะมีสุขภาพดี คุณอาจพิจารณาวิธีอื่นเพื่อบรรลุเป้าหมายของคุณ เช่น พยายามเข้าสังคม และผูกมิตรกับคนอื่นๆ มากกว่าที่จะสนใจเพียงแค่รูปลักษณ์ภายนอกของคุณแต่เพียงอย่างเดียว งานของคุณในตอนนี้คือ สร้างเกณฑ์สำหรับความสำเร็จ นี่จะช่วยทำให้คุณวัดความก้าวหน้าของคุณได้ง่ายขึ้น และรู้ว่าเมื่อไหร่ที่คุณจะบรรลุเป้าหมายของคุณ  เกณฑ์ของคุณสามารถเป็นปริมาณที่วัดได้ (ใช้ตัวเลขเป็นเกณฑ์ในการวัด) หรือรายละเอียด (ตามการอธิบายถึงผลลัพธ์อย่างใดอย่างหนึ่ง)   เมื่อเป็นไปได้ ให้ใส่ตัวเลขที่เป็นรูปธรรมในเป้าหมายของคุณ วิธีนี้คุณจะรู้โดยปราศจากคำถาม ว่าคุณกำลังถอยหลังลงคลอง หรืออยู่บนหนทางไปสู่เป้าหมาย ยกตัวอย่างเช่น หากเป้าหมายของคุณคือ การลดน้ำหนักให้ได้ คุณอาจทำให้เป้าหมายของคุณวัดเป็นปริมาณได้ โดยการพูดว่าคุณต้องการลดน้ำหนักให้ได้ 15 กิโลกรัม การรู้ว่าน้ำหนักในตอนนี้ของคุณอยู่ที่เท่าไหร่ มันจะทำให้คุณตัดสินใจได้ง่ายขึ้นว่าเมื่อไหร่ที่คุณจะบรรลุเป้าหมายของคุณ ในขณะที่สำหรับรูปแบบการลงรายละเอียดของเป้าหมายนี้อาจเป็น “ฉันต้องการที่จะใส่กางเกงยีนส์ที่ฉันเคยใส่เมื่อ 5 ปีที่แล้วให้ได้” ตัวอย่างข้างต้น เป็นเป้าหมายที่สามารถวัดผลได้ของคุณ มีหลากหลายคำถามที่คุณสามารถถามตัวเองเพื่อทำให้แน่ใจว่าเป้าหมายของคุณสามารถวัดผลได้เท่าที่เป็นไปได้ ซึ่งคำถามเหล่านี้ ได้แก่  มากแค่ไหน? ยกตัวอย่างเช่น “ฉันหวังว่าจะลดน้ำหนักให้ได้มากแค่ไหน?”" มากเท่าไหร่? ยกตัวอย่างเช่น “ฉันต้องการไปโรงยิมมากเท่าไหร่ในหนึ่งสัปดาห์?” ฉันจะรู้ได้อย่างไรเมื่อฉันได้บรรลุเป้าหมายที่ตั้งไว้?  มันจะเป็นตอนที่คุณก้าวขึ้นตาชั่ง และเห็นว่าคุณลดน้ำหนักได้ 15 หรือ 20 กิโลกรัมใช่ไหม? การมีเป้าหมายที่วัดผลได้ทำให้ง่ายในการตัดสินใจ ว่าคุณได้ก้าวหน้าไปแค่ไหนแล้ว   ยกตัวอย่างเช่น หากเป้าหมายของคุณคือ การลดน้ำหนักให้ได้ 10 กิโลกรัม และคุณลดไปได้แล้ว 9 กิโลกรัม คุณรู้ว่าคุณเกือบบรรลุเป้าหมายของคุณแล้ว ในทางกลับกัน หากหนึ่งเดือนผ่านไป และคุณเพียงแค่ลดน้ำหนักได้ไม่ถึง 1 กิโลกรัม นี่อาจเป็นสัญญาณว่ามันถึงเวลาที่คุณต้องปรับเปลี่ยนกลยุทธ์ของคุณใหม่ จดบันทึก. นี่เป็นวิธีที่ยอดเยี่ยมในการจดบันทึกความพยายามที่คุณได้ทำ ผลลัพธ์ที่คุณได้เห็น และความรู้สึกของคุณเกี่ยวกับกระบวนการ ตั้งเป้าที่จะเขียนบันทึกประมาณ 15 นาทีต่อวัน วิธีนี้สามารถช่วยให้คุณเห็นภาพรวมทั้งหมด และสามารถปลดเปลื้องความเครียดที่คุณอาจรู้สึกเกี่ยวกับความพยายามของคุณ สิ่งที่เชื่อมโยงกับการบรรลุผลได้ซึ่งเป้าหมายคือ ความสัมพันธ์กัน นี่คือตัวอักษร “R” ใน SMART คำถามที่ต้องนำมาพิจารณาในขั้นตอนนี้คือ เป้าหมายนี้จะเติมเต็มตัวคุณใช่หรือไม่  นี่เป็นเวลาที่ย้อนกลับไปสู่คำถามว่า “ทำไม” ถามตัวเองว่าเป้าหมายนี้จะเติมเต็มความปรารถนาของคุณใช่หรือไม่ หรือมีเป้าหมายอื่นๆ ที่สำคัญกับคุณมากกว่า ยกตัวอย่างเช่น จินตนาการว่าคุณกำลังสมัครเข้าเรียนในวิทยาลัย คุณอาจสามารถสำเร็จปริญญาทางด้านฟิสิกส์ในมหาวิทยาลัยใหญ่ และมีชื่อเสียง เป้าหมายสามารถบรรลุผลได้ แต่หากนี่ไม่ใช่คณะ หรือสภาพแวดล้อมที่ทำให้คุณรู้สึกมีความสุข คุณสามารถพิจารณาแก้ไขเป้าหมายของคุณ โปรแกรมภาษาอังกฤษในวิทยาลัยศิลปะอิสระอาจเข้ากับคุณได้ดีกว่า มันเป็นเรื่องที่สำคัญเช่นกันในการพิจารณาว่าเป้าหมายของคุณตรงตามแผน ที่คุณมีในชีวิตอย่างไร แผนที่ขัดแย้งกันสามารถก่อให้เกิดปัญหาได้  หรืออีกนัย มันเป็นเรื่องสำคัญที่จะตัดสินใจหากเป้าหมายของคุณเข้ากับสิ่งที่กำลังเป็นไปในชีวิตของคุณได้พอดี ยกตัวอย่างเช่น จินตนาการว่าเป้าหมายของคุณคือ เข้าเรียนในวิทยาลัยกีฬา แต่คุณก็ต้องการที่จะรับช่วงต่อธุรกิจของครอบครัวในอีก 2 ปีข้างหน้าด้วยเช่นกัน โดยเฉพาะหากธุรกิจไม่ได้ตั้งอยู่ใกล้กับวิทยาลัยกีฬาที่ว่า นี่เป็นการสร้างความขัดแย้ง คุณจำเป็นต้องทบทวนเป้าหมายทั้งสองเรื่องนี้อีกครั้ง หากคุณตัดสินใจว่าเป้าหมายของคุณคือ ต้องสัมพันธ์กัน และเข้ากันได้ดีกับแผนอื่นๆ ของคุณ คุณสามารถก้าวไปสู่ขั้นตอนสุดท้าย หากไม่ใช่ คุณจำเป็นต้องทำการแก้ไขเป้าหมายของคุณใหม่อีกครั้ง  เมื่อเกิดข้อสงสัย ให้เลือกตามความต้องการของคุณ โดยเป้าหมายที่คุณใส่ใจอย่างลึกซึ้งจะมีความสัมพันธ์กัน และสามารถบรรลุผลได้ดีมากกว่า เป้าหมายที่คุณรู้สึกสนใจแค่เพียงบางส่วน เป้าหมายที่จะเติมเต็มความฝันของคุณจะเป็นแรงจูงใจ และมีความคุ้มค่าสำหรับคุณมากกว่า คุณต้องการแน่ใจว่าเป้าหมายที่คุณได้ตั้งไว้สามารถบรรลุผลได้จริง ไม่เช่นนั้น คุณอาจรู้สึกท้อแท้ได้  พิจารณาข้อจำกัด และอุปสรรคที่คุณได้แยกแยะไว้ และดูว่าคุณสามารถเอาชนะสิ่งเหล่านั้นได้หรือไม่ ในการบรรลุเป้าหมายใดๆ คุณจะต้องเผชิญหน้ากับความท้าทาย คำถามที่จะต้องพิจารณาในขั้นตอนนี้คือ มันสมเหตุสมผลที่จะคิดว่าคุณสามารถบรรลุเป้าหมายในการเผชิญหน้ากับความท้าทายเหล่านั้นใช่หรือไม่ จงอยู่กับความเป็นจริงเกี่ยวกับระยะเวลาที่คุณจะอุทิศตัวเพื่อบรรลุเป้าหมาย รวมไปถึงภูมิหลัง ความรู้ และข้อจำกัดทางร่างกายของคุณ คิดถึงวัตถุประสงค์ที่เป็นความจริงของคุณ และหากคุณไม่คิดว่าคุณสามารถบรรลุผลสำเร็จได้จากสภาพการณ์ในปัจจุบันของคุณ ให้คุณกำหนดเป้าหมายใหม่ ที่คุณสามารถบรรลุผลได้ในปัจจุบัน ยกตัวอย่างเช่น จินตนาการว่าเป้าหมายของคุณคือ การลดน้ำหนัก หากคุณสามารถอดทนที่จะใช้เวลาเพียงเล็กน้อยในการออกกำลังกายในแต่ละสัปดาห์ และเต็มใจที่จะเปลี่ยนแปลงอาหารการกินของคุณ การลดน้ำหนักให้ได้ 10 กิโลกรัม ภายใน 6 เดือนอาจมีความเป็นไปได้ที่คุณจะบรรลุผลสำเร็จ อย่างไรก็ตามการจะลดให้ได้ 25 กิโลกรัมอาจเป็นไปได้ หรือเป็นไปไม่ได้ โดยเฉพาะหากมีอุปสรรคที่สามารถขัดขวางคุณจากการออกกำลังกายอย่างสม่ำเสมอ มันเป็นความคิดที่ดีในการจดข้อจำกัดที่สามารถคาดการณ์ได้ล่วงหน้าว่าจะประสบในขณะที่คุณทำการประเมิน นี่จะช่วยให้คุณจินตนาการภาพรวมที่ชัดเจนของภารกิจที่คุณจะต้องเผชิญ แม้ว่าหากเป้าหมายจะสามารถบรรลุผลได้ในทางทฤษฎี คุณต้องคงต้องมุ่งมั่นในการบรรลุเป้าหมาย ถามตัวเองด้วยคำถามดังต่อไปนี้:   คุณเตรียมพร้อมที่จะยึดมั่นในการบรรลุเป้าหมายของคุณใช่ไหม? คุณเต็มใจที่จะพลิกโฉม หรืออย่างน้อยปรับเปลี่ยนบางมุมของชีวิตคุณใช่หรือไม่? หากไม่ มีเป้าหมายที่สามารถบรรลุผลได้อื่นๆ อีกไหมที่คุณเต็มใจที่จะทำให้บรรลุผล? เป้าหมาย และระดับความยึดมั่นของคุณควรเห็นพ้องต้องกัน. คุณอาจพบว่ามันง่ายกว่าในการยึดมั่นที่จะลดน้ำหนักให้ได้ 10 กิโลกรัม ในขั้นต้น แต่ 25 กิโลกรัมอาจดูเกินเอื้อมมากเกินไป ให้ซื่อสัตย์กับตัวเองเกี่ยวกับความเปลี่ยนแปลงที่คุณเต็มใจจะทำ ทันทีที่คุณพิจารณาถึงความท้าทายที่คุณต้องเผชิญ และระดับของความยึดมั่นของคุณ ให้คุณปรับเปลี่ยนเป้าหมายของคุณเท่าที่จำเป็น  หากคุณตัดสินใจได้ว่าเป้าหมายที่มีอยู่ของคุณสามารถบรรลุผลได้ คุณสามารถมุ่งสู่ขั้นตอนลำดับถัดไป แต่หากคุณสรุปได้ว่ามันเป็นเป้าหมายที่ไม่สมเหตุสมผลจริงๆ ให้พิจารณาแก้ไขเป้าหมายใหม่ นี่ไม่ได้หมายความว่าคุณยอมแพ้เสียทั้งหมด มันแค่หมายถึงว่าให้ปรับเปลี่ยนเป้าหมายของคุณเพื่อให้เข้ากับความเป็นจริงของคุณ นี่หมายความว่าเป้าหมายของคุณควรมีเงื่อนเวลา หรือมีจำนวนวันที่แน่นอนในการบรรลุผล  การตั้งเงื่อนเวลาสำหรับเป้าหมายของคุณสามารถช่วยคุณในการแยกแยะ และยึดมั่นกับพฤติกรรมที่เฉพาะเจาะจง ที่คุณจำเป็นต้องทำเพื่อบรรลุเป้าหมาย ให้เลิกพูดว่า “ตอนไหนก็ได้ในอนาคต” การกำหนดเป้าหมายบางครั้งทำให้เกิดแรงจูงใจที่ดี   เมื่อคุณไม่ตั้งเงื่อนเวลา มันจะไม่มีแรงกดดันจากข้างในการบรรลุเป้าหมาย ดังนั้นบ่อยครั้งมันจะกลายเป็นเรื่องที่ไม่มีความสำคัญ โดยเฉพาะหากเป้าหมายของคุณเป็นเป้าหมายระยะยาว มันจะช่วยได้มากในการตัดทอนเป้าหมายนั้นให้เป็นเป้าหมายย่อยๆ วิธีนี้สามารถช่วยคุณในการวัดความก้าวหน้าของคุณ และทำให้คุณสามารถบริหารจัดการได้ง่ายขึ้น  ยกตัวอย่างเช่น หากเป้าหมายของคุณคือ ลดน้ำหนักให้ได้ 10 กิโลกรัมภายในเวลา 5 เดือน คุณจะตั้งเกณฑ์มาตรฐานโดยการลดให้ได้ครึ่งกิโลกรัมในแต่ละสัปดาห์ วิธีนี้จะช่วยให้คุณไม่รู้สึกท้อแท้ และสร้างแรงจูงใจในการพยายามอย่างมั่นคงแน่วแน่ได้ดีกว่าหักโหมที่จะลดน้ำหนักในช่วง 2 เดือนสุดท้าย คุณสามารถดาวน์โหลดแอพพลิเคชั่นที่ช่วยกำกับการรับประทานอาหาร และออกกำลังกาย เพื่อให้แน่ใจว่าคุณกำลังทำสิ่งที่จำเป็นถูกต้องเพื่อบรรลุเป้าหมายของคุณในทุกๆ วัน และหากวิธีนี้มันมากเกินไปสำหรับคุณ คุณสามารถย้อนกลับไปแก้ไขเป้าหมายของคุณใหม่ เพื่อทำให้มันสามารถบรรลุผลได้ง่ายมากขึ้น การก้าวไปสู่เป้าหมายอย่างมั่นคงหมายถึง จับตาดูทั้งในวันนี้ และอนาคต เมื่อคุณตั้งเงื่อนเวลา คุณอาจถามตัวเองดังต่อไปนี้:  ฉันสามารถทำอะไรในในวันนี้เพื่อบรรลุเป้าหมายของฉัน? หากเป้าหมายคือ การลดน้ำหนักให้ได้ 10 กิโลกรัมภายในเวลา 5 เดือน เป้าหมายในหนึ่งวันอาจเป็นการออกกำลังกายให้ได้ทุกวัน วันละ 30 นาที ในขณะที่อย่างอื่นอาจเป็นการเปลี่ยนมารับประทานของว่างเพื่อสุขภาพ เช่น ผลไม้ และถั่ว แทนที่จะเป็นมันฝรั่งแผ่น ฉันสามารถทำอะไรในอีก 3 สัปดาห์ข้างหน้าเพื่อบรรลุเป้าหมายของฉัน? สำหรับข้อนี้ คำตอบอาจเกี่ยวกับการลงรายละเอียดในแผนโภชนาการ หรือตารางการออกกำลังกาย ฉันสามารถทำอะไรได้ในระยะยาวเพื่อบรรลุเป้าหมายของฉัน? สำหรับข้อนี้ ความสนใจของคุณจะอยู่ที่การทำให้น้ำหนักลด ความสนใจของคุณจะเป็นการสร้างนิสัยที่ส่งเสริมการรับประทานอาหารที่ดีต่อสุขภาพ และการใช้ชีวิตที่กระฉับกระเฉงในระยะยาว ยกตัวอย่างเช่น คุณอาจพิจารณาออกกำลังกายในโรงยิม หรือเข้าร่วมทีมกีฬา
ตัดสินใจสิ่งที่คุณต้องการ. ทำให้เฉพาะเจาะจง. ตัดสินใจว่ามีคนอื่นที่เกี่ยวข้องอีกไหม. ถามถึงสิ่งที่คุณต้องการบรรลุผล. ตัดสินใจสิ่งนี้จะเกิดขึ้นที่ไหน. คิดว่าเมื่อไหร่มันจะเกิดขึ้น. ตัดสินใจว่าอะไรเป็นสิ่งที่จำเป็น และข้อจำกัด ซึ่งเป็นส่วนประกอบของกระบวนการ. สะท้อนว่าทำไมคุณถึงกำหนดเป้าหมายนี้. สร้างบรรทัดฐานสำหรับการวัดผลลัพธ์. ถามคำถามที่ทำให้ความตั้งใจของคุณแน่วแน่มั่นคง. ติดตาม และวัดผลความก้าวหน้าของคุณ. สะท้อนถึงความปรารถนาของคุณ. พิจารณาเป้าหมาย และสถานการณ์อื่นๆ ของคุณ. ปรับเป้าหมายของคุณเพื่อให้เกิดความสัมพันธ์กัน. ประเมินข้อจำกัดของคุณ. ประเมินระดับของความยึดมั่นของคุณ. กำหนดเป้าหมายที่คุณสามารถบรรลุผลได้. กำหนดระยะเวลา. ตั้งเกณฑ์มาตรฐาน. ใส่ใจในเงื่อนเวลาระยะยาว และระยะสั้น.
https://www.wikihow.com/Set-SMART-Goals https://www.wikihow.com/Set-SMART-Goals https://www.wikihow.com/Set-SMART-Goals https://www.wikihow.com/Set-SMART-Goals https://www.wikihow.com/Set-SMART-Goals
Making your Goal Specific (S) Making Your Goal Measurable (M) Making Your Goal Relevant (R) Making Sure the Goal is Attainable (A) Making the Goal Time-Bound (T)